SCB ย้ำ! ไม่มีแผนขาย SCBAM ชี้กองทุนสำคัญ-เพิ่มมูลค่าธุรกิจ
SCB ปฏิเสธข่าวการขายกิจการธุรกิจจัดการกองทุน พร้อมเน้นย้ำว่าไม่ได้อยู่ในระหว่างการดำเนินการขาย SCBAM แต่อย่างใด 
SCB ปฏิเสธข่าวการขายกิจการธุรกิจจัดการกองทุน พร้อมเน้นย้ำว่าไม่ได้อยู่ในระหว่างการดำเนินการขาย SCBAM แต่อย่างใด
11 ก.ค. 2565

บริษัท เอสซีบี เอกซ์ จำกัด (มหาชน) หรือ SCB เปิดเผยว่า ตามที่มีกระแสข่าวว่าบริษัทฯ อยู่ระหว่างพิจารณาการขายบริษัทหลักทรัพย์จัดการกองทุน ไทยพาณิชย์ จำกัด (SCBAM) ซึ่งทาง SCBX ได้ชี้แจงไปเบื้องต้นแล้วนั้น ทาง SCBX ขอเน้นย้ำและปฏิเสธข่าวดังกล่าวอีกครั้งว่าไม่มีมูลความจริงแต่อย่างใด
โดยยุทธศาสตร์ของกลุ่มฯ ที่พยายามเสาะหาโอกาสทางธุรกิจใหม่ๆ ตลอดเวลาเพื่อเพิ่มมูลค่าให้ผู้ถือหุ้นและอำนวยความสะดวกในการให้บริการแก่ลูกค้าในกลุ่มฯ ธุรกิจการจัดการกองทุนถือว่าเป็นหนึ่งในธุรกิจที่มีความสำคัญต่อการให้บริการและสร้างมูลค่าเชิงกลยุทธ์ของกลุ่มฯ ในปัจจุบัน ซึ่งทางกลุ่มฯ จึงไม่มีแผนที่จะขายกิจการดังกล่าว
อย่างไรก็ตาม ทางกลุ่มฯ จะมีการประเมินกลยุทธ์อย่างสม่ำเสมอให้สอดคล้องกับสถานการณ์ของโลกที่ผันผวนตลอดเวลา และเปิดรับโอกาสใหม่ๆ ที่เข้ามาถ้าเป็นประโยชน์ต่อผู้ถือหุ้นและลูกค้าในระยะยาว ซึ่งจะไม่จำกัดเฉพาะธุรกิจจัดการกองทุนเท่านั้นแต่หมายรวมถึงธุรกิจอื่นๆ ภายใต้กลุ่ม SCBX เช่นกัน